
ATODIAD GA36a

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	Astudiaethau Addysg

	Modwl:
	Damcaniaeth Dysgu ac Ymarfer

	Cod y modwl:
	ECES4010C
	Cyfraniad at Asesiad Cyffredinol y Modwl  (%):
	(100%)

	Darlithydd:
	Bethan Salmon
	Gwiriwr Mewnol:
	Helen Griffiths  

	Teitl yr Aseiniad:
	Dangoswch sut y gall damcaniaethau dysgu gefnogi addysgu a dysgu effeithiol.

	Nifer o eiriau (neu’r cyfwerth): 
	Cyflwyniad grwp 10 munud yr un (+/- 10%)

	Dyddiad cyflwyno:
	04.03.24 23:59
	Dyddiad dychwelyd marciau dros dro ac adborth ysgrifenedig: 
	15.04.24 15:00

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   








	Deilliannau Dysgu’r Modwl 
(o faes llafur y modiwl)

	
· Dangos dealltwriaeth o ddysgu ac addysgu effeithiol.

· Dangos gwybodaeth o ystod o ddamcaniaethau dysgu a deall sut mae’r ysgolion meddwl hyn yn dylanwadu ar fodelau cyfredol o arfer addysgol effeithiol.

· Gwerthuso cyd-destunau dysgu gwahanol.

· Deall sut mae cyd-destunau gwahanol yn hyrwyddo dysgu.








	
DISGRIFIAD O’R DASG



Cyflwyniad grŵp: Dangoswch sut y gall damcaniaethau dysgu gefnogi addysgu a dysgu effeithiol.


Gweithiwch fel grŵp i ddatblygu eich cyflwyniad a defnyddiwch Pwerbwynt neu feddalwedd cyflwyno arall i fframio eich cyflwyniad.. Cyflwynwch am 10 munud yr un. Gallwch rannu’r cyflwyniad rhyngoch chi. Mae’n bwysig bod pob unigolyn yn cwrdd â phob un o’r deilliannau dysgu.

· Dylai’r sleid cyntaf gynnwys eich enwau, rhifau myfyrwyr a’r cwestiwn.
· Cyfeiriwch at y cwestiwn gan amlinellu’r hyn fyddwch chi’n trafod. Rhowch ychydig o gyd- destun e.e. cyflwyniad byr i’r damcaniaethau/damcaniaethwyr y byddwch yn canolbwyntio arnynt.  
· Eglurwch sut gall y tu allan hyrwyddo datblygu sgiliau a gwybodaeth - rhowch enghreifftiau i egluro eich pwyntiau.
· Eglurwch sut mae eich damcaniaeth/amgylchedd dysgu yn hyrwyddo datblygiad sgiliau a gwybodaeth – rhowch rhai enghreifftiau i gefnogi eich pwyntiau.  
· Eglurwch sut gellir cynllunio ac asesu dysgu – ystyriwch enghreifftiau o hyn. Cyfeiriwch at fframweithiau damcaniaethol priodol i gefnogi bob pwynt a wneir.
· Ystyriwch sut mae damcaniaethau dysgu yn amlwg o fewn eich cyd-destun dewisol. 
· Cefnogwch eich gwaith trwy ddarllen ehangach e.e. rhestrau darllen, cyfeirnodau ar ddiwedd sleidiau darlithoedd, canllawiau cwricwlwm Llywodraeth Cymru, Arfer Orau Estyn
· Dewch a’ch prif bwyntiau at ei gilydd a chyfeirio nôl at y cwestiwn. Beth yw’r oblygiadau ar gyfer y dyfodol? 
· Cofiwch lwytho eich sleidiau cyflwyno a dolen i’ch recordiad grwp i Turnitin erbyn y dyddiad cyflwyno. 
· Bydd angen i bob aelod o’r grwp lanlwytho eu sleidiau ond dim ond un aelod o’r grwp fydd angen lanlwytho dolen i recordiad y grwp. Sicrhewch eich bod yn rhoi hawl i’r marciwr a’r gwiriwr mewnol (manylion uchod) i weld y gwaith.
· Gweler y canllawiau pellach ar sut i recordio yn defnyddio Microsoft Teams.

	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn: 
 
· Disgwylir i chi ymgysylltu ag ystod eang o lenyddiaeth o erthyglau cyfnodolion, llyfrau, gwefannau dibynadwy a dogfennau'r llywodraeth megis Canllawiau Cwricwlwm Llywodraeth Cymru.  Bydd angen i chi gynnwys nifer o ffynonellau credadwy a dibynadwy o fewn eich sleidiau cyflwyno a dylech hefyd gyfeirio at ffynonellau academaidd tra byddwch yn siarad.  Cofiwch ddefnyddio cyfeirnodi Harvard a chynnwys rhestr gyfeirio ar ffurf Harvard ar ddiwedd eich cyflwyniad.



2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  

· Yn eich cyflwyniad, mae angen i chi ddangos dealltwriaeth o ddamcaniaethau/damcaniaethau dysgu.  Mae angen i chi ddangos eich bod yn ymwybodol o bwysigrwydd gwahanol safbwyntiau ar ddamcaniaethau dysgu, felly mae'n bwysig eich bod yn cynnwys gwybodaeth am y safbwyntiau sydd gan eraill ym maes addysg ar ddamcaniaethau dysgu yn hytrach na disgrifio'r ddamcaniaeth ddysgu ei hun yn unig.  Mae angen i chi ystyried sut mae'r ddamcaniaeth a ddewiswyd gennych yn cefnogi datblygiad sgiliau a gwybodaeth.

3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  

· Ar gyfer yr adran hon bydd angen i chi ystyried sut y gellir cynllunio ac asesu'r dysgu, ystyried enghreifftiau o hyn. Gallech gyfeirio at rai enghreifftiau yr ydych wedi'u profi os yw'n berthnasol. Cyfeiriwch at fframweithiau damcaniaethol perthnasol, dogfennau polisi ac enghreifftiau o arfer gorau i gefnogi'r holl bwyntiau a wneir.


4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  

· Ar gyfer yr adran hon bydd angen i chi ystyried sut y gellir cynllunio ac asesu'r dysgu, ystyried enghreifftiau o hyn. Gallech gyfeirio at rai enghreifftiau yr ydych wedi'u profi os yw'n berthnasol. Cyfeiriwch at fframweithiau damcaniaethol perthnasol, dogfennau polisi ac enghreifftiau o arfer gorau i gefnogi'r holl bwyntiau a wneir.


5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  


· Sicrhewch fod eich gwaith yn cael ei gyflwyno'n broffesiynol e.e., cynllun a strwythur eich cyflwyniad. Hefyd, profddarllenwch eich gwaith i sicrhau na wneir unrhyw wallau.  Wrth siarad yn ystod eich cyflwyniad cofiwch ddefnyddio iaith sy'n briodol i'r gynulleidfa darged a sicrhau bod unrhyw gymhorthion gweledol wedi'u cynllunio'n dda, yn briodol ac yn glir i'w darllen.



	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 1 o 9


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	20
	

	
Disgwylir i chi ymgysylltu ag ystod eang o lenyddiaeth o erthyglau cyfnodolion, llyfrau, gwefannau dibynadwy a dogfennau'r llywodraeth megis Canllawiau Cwricwlwm Llywodraeth Cymru.  Bydd angen i chi gynnwys nifer o ffynonellau credadwy a dibynadwy o fewn eich sleidiau cyflwyno a dylech hefyd gyfeirio at ffynonellau academaidd tra byddwch yn siarad.  Cofiwch ddefnyddio cyfeirnodi Harvard a chynnwys rhestr gyfeirio ar ffurf Harvard ar ddiwedd eich cyflwyniad.

	
	

	
	
	

	2. Sgiliau Gwybodaeth a Dealltwriaeth

	30
	

	

Yn eich cyflwyniad, mae angen i chi ddangos dealltwriaeth o ddamcaniaethau/damcaniaethau dysgu.  Mae angen i chi ddangos eich bod yn ymwybodol o bwysigrwydd gwahanol safbwyntiau ar ddamcaniaethau dysgu, felly mae'n bwysig eich bod yn cynnwys gwybodaeth am y safbwyntiau sydd gan eraill ym maes addysg ar ddamcaniaethau dysgu yn hytrach na disgrifio'r ddamcaniaeth ddysgu ei hun yn unig.  Mae angen i chi ystyried sut mae'r ddamcaniaeth a ddewiswyd gennych yn cefnogi datblygiad sgiliau a gwybodaeth.

	
	

	
	
	

	3. Sgiliau Gwybyddol a Deallusol

	20
	

	
Ar gyfer yr adran hon bydd angen i chi werthuso sut mae damcaniaethau dysgu yn amlwg yn eich amgylchedd dysgu dewisol.  Cofiwch gynnwys enghreifftiau perthnasol ac ymwneud â'ch profiad eich hun a/neu ymchwil o arfer gorau yn yr ystafell ddosbarth

	
	

	
	
	

	4. Sgiliau Cymhwyso Ymarferol 

	20
	

	

Ar gyfer yr adran hon bydd angen i chi ystyried sut y gellir cynllunio ac asesu'r dysgu, ystyried enghreifftiau o hyn. Gallech gyfeirio at rai enghreifftiau yr ydych wedi'u profi os yw'n berthnasol. Cyfeiriwch at fframweithiau damcaniaethol perthnasol, dogfennau polisi ac enghreifftiau o arfer gorau i gefnogi'r holl bwyntiau a wneir.

	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	10
	

	
Sicrhewch fod eich gwaith yn cael ei gyflwyno'n broffesiynol e.e., cynllun a strwythur eich cyflwyniad. Hefyd, profddarllenwch eich gwaith i sicrhau na wneir unrhyw wallau.  Wrth siarad yn ystod eich cyflwyniad cofiwch ddefnyddio iaith sy'n briodol i'r gynulleidfa darged a sicrhau bod unrhyw gymhorthion gweledol wedi'u cynllunio'n dda, yn briodol ac yn glir i'w darllen.

	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	








	MEINI PRAWF ASESU GENERIG 



	Lefel 4

	Yn unol â’r Framework for Higher Education Qualifications, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol.  Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.



	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

